stanford-oval/wikipedia huggingface dataset:
Liettua talviolympialaisissa 2018

Liettua osallistui Pyeongchangin talviolympialaisiin 2018. Maata edusti yhdeksän urheilijaa, joista neljä kilpaili ampumahiihdossa, kolme maastohiihdossa ja kaksi alppihiihdossa. Urheilijoista miehiä oli viisi ja naisia neljä. Avajaisissa joukkueen lippua kantoi ampumahiihtäjä Tomas Kaukėnas ja päättäjäisissä alppihiihtäjä Andrej Drukarov.
Urheilijat lajeittain

| Laji | Miehiä | Naisia | Urheilijoita yht>  |
| --- | --- | --- | --- |
| Alppihiihto | 1 | 1 | 2 |
| Ampumahiihto | 2 | 2 | 4 |
| Maastohiihto | 2 | 1 | 3 |
Landvetterin lentoasema

Göteborg-Landvetterin lentoasema (IATA: GOT, ICAO: ESGG) on matkustajamääriltään Ruotsin toiseksi vilkkain lentoasema heti Tukholman Arlandan jälkeen. Se sijaitsee Härrydan kunnassa noin 20 kilometriä Göteborgista itään ja 40 kilometriä Boråsista länteen. Vuonna 2017 lentoaseman kautta kulki yhteensä 6,8 miljoonaa matkustajaa tehden siitä Pohjoismaiden kuudenneksi vilkkaimman. Lentoasemalla on yksi 3 300 metriä pitkä kiitotie (03/21).
Lentosema on nimetty pienen Landvetterin taajaman mukaan, joka sijaitsee Härrydan kunnassa. Göteborgissa on myös toinen lentoasema nimeltään Göteborg City Airport, mutta sen kaupallinen liikenne lakkautettiin alkuvuodesta 2015.
Lentoyhtiöt ja kohteet

airBaltic (Riika)
Air France
CityJetin operoimana (Pariisi-Charles de Gaulle)
Austrian Airlines
Austrian Arrowsin operoimana (Wien)
British Airways
Sun Air of Scandinavian operoimana (Århus, Billund)
Brussels Airlines (Bryssel)
City Airline (Åre-Östersund, Birmingham, Luulaja, Lyon, Manchester, Praha [16.4.2008 alkaen], Tallinna, Zürich)
Direktflyg (Borlänge)
Finnair (Helsinki)
FlyNordic (Tukholma-Arlanda, Pristina)
Icelandair (Reykjavík-Keflavík)
Iceland Express (Reykjavík-Keflavík)
Iran Air (Teheran-Khomeini)
Jat Airways (Belgrad)
KLM Royal Dutch Airlines (Amsterdam)
Lufthansa (Frankfurt)
Lufthansa Regionalin operoimana (Düsseldorf, Hampuri, München)
Malmö Aviation (Tukholma-Bromma, Uumaja)
Norwegian Air Shuttle (Tukholma-Arlanda)
Scandinavian Airlines System (Barcelona, Frankfurt, Kööpenhamina, Lontoo-Heathrow, Málaga, Oslo-Gardermoen, Tukholma-Arlanda)
Skyways Express (Sundsvall)
Welcome Air (Graz, Hanover, Innsbruck, Stavanger, Kristiansand)
Widerøe (Oslo)
Lentoyhtiöt ja kohteet > Tilausyhtiöt

Alpresor (Salzburg, Geneve, Málaga)
Apollo (Agadir, Antalya, Ateena, Burgas, Chaniá, Corfu, Djerba, Dubrovnik, Fuerteventura, Iraklion, Hurghada, Karpathos, Kavála, Lanzarote, Lárnaka, Las Palmas (Gran Canaria), Monastir, Palermo, Palma de Mallorca, Phuket, Préveza, Ródos, Rooma, Santorini, Skiáthos, Split, Teneriffa, Thessaloniki, Tivat, Varna, Zákynthos)
TUIfly Nordic (Agadir, Antalya, Bali, Bangkok, Barcelona, Burgas, Dalaman, Faro, Goa, Gran Canaria, Hurghada, Isla de Margarita, Kap Verde, Krabi, Lanzarote, Lárnaka, Madeira, Mallorca, Mauritius, Miami, Mombasa, Monastir, Phuket, Šarm al-Šaikh, Split, Teneriffa, Trieste, Varna) (air operator mainly TUIfly Nordic)
LionAlpin
Solresor
Ving
Lisäksi kesäisin lennetään charter-lentoja lähinnä Espanjaan, Kreikkaan ja Turkkiin. Talvisin lennetään mm. Kanariansaarille ja Thaimaahan.
Liikenneyhteydet

Matka Flygbussarnan bussilla Göteborgin keskustaan kestää noin 30 minuuttia, ja maksaa 80 kruunua. Matka Boråsiin puolestaan kestää 35 minuuttia ja maksaa saman verran.
Aiheesta muualla

Kuvia tai muita tiedostoja aiheesta Landvetterin lentoasema Wikimedia Commonsissa
Lentoaseman kotisivut (ruotsiksi)
Ruotsin lentoasemat
| --- | --- |
Tukholman lentoasemat:   Arlanda  Bromma  Skavsta  Västerås 
Muut päälentoasemat:   Göteborg-Landvetter  Göteborg City  Malmö  Luulaja  Uumaja 
Muut yli 50 000 matkustajan lentoasemat:   Östersund  Ängelholm-Helsingborg  Sundsvall-Timrå  Visby  Skellefteå  Ronneby  Kalmar  Växjö  Kiiruna  Örnsköldsvik  Jönköping  Halmstad  Örebro  Kristianstad  Norrköping  Linköping  Trollhättan-Vänersborg 
Alueelliset lentoasemat:   Arvidsjaur  Jällivaara  Borlänge  Kramfors  Lycksele  Storuman  Vilhelmina  Hemavan  Oskarhamn  Mora  Sveg  Hultsfred  Pajala  Hagfors  Torsby
Alex Carella

Alex Carella vuonna 2013.
Alex Carella (s. 5. kesäkuuta 1986 Codogno, Italia) on italialainen F1-veneilijä ja vuosien 2011–2013 sekä 2017 maailmanmestari. F1-veneiden MM-sarjassa Carella edustaa arabiemiirikuntalaista Victory-tiimiä. Kolmen maailmanmestaruuden lisäksi Carellalla on kaudelta 2010 MM-sarjan pronssitila. Carella debytoi F1-veneiden MM-sarjassa kaudella 2010, jolloin hänet valittiin myös vuoden tulokkaaksi. Ensimmäisen kansainvälisen kilpailunsa Carella kilpaili vuonna 2000 Italian mestaruussarjassa. Hän on 177 senttimetriä pitkä ja painaa 64 kiloa. MM-sarjassa hän kilpailee Qatarin lipun alla.
Lappi-liiga

Lappi-liiga on jääkiekon III-divisioonan Lapin alueen lohko. Voittaja karsii pääsystä II-divisioonaan.
Joukkueet

Kittilän Palloseura
Kuru Hockey, Rovaniemi
Rollon Pojat, Rovaniemi
Sodankylän Pallo
Tunturi-Kiekko, Ivalo
Yläkemijoen Kiekko, Rovaniemi
Voittajat

2007–2008 KoTU
2008–2009 SoPa
2009–2010 EtPo A
2010–2011 KiPS
2011–2012 KeKi
2012–2013 KeKi
2013–2014 RoKi Rebels
2014–2015 KeKi
2015–2016 RoPo
2016-2017 RoPo
2017-2018 Et-Po 72
2018-2019 KeKi
2019-2020 - (Korona keskeytti)
2020-2021 - (Korona keskeytti)
2021-2022 Pantterit
Lauri Sirelius

Lauri Sirelius sekä tanskalainen painija Aage Meyer v. 1929.
Lauri Saladin Sirelius (20. helmikuuta 1895 Pori – 1. lokakuuta 1931 Helsinki), oli suomalainen laulaja ja näyttelijä. Hän esiintyi salanimellä Pikku-Lasse.
Sirelius näytteli Kihlauskylpylä-elokuvassa vuonna 1924 ja teki vuonna 1929 seitsemän levytystä Helsingin Homocord-orkesterin sekä Helsingin Polyphon-orkesterin kanssa.
Aiheesta muualla

Lauri Sirelius esittää "Terveisiä Savon maasta"
Lane

Lane voi tarkoittaa seuraavia:
Paikkoja

Lanen piirikunta, piirikunta Oregonissa, Yhdysvalloissa
Henkilöitä > Etunimenä

Lane Evans (1951–2014), yhdysvaltalainen demokraattipoliitikko
Lane Garrison (s. 1980), yhdysvaltalainen näyttelijä
Lane Hutson (s. 2004), yhdysvaltalainen jääkiekkoilija
Lane Kiffin (s. 1975), yhdysvaltalainen amerikkalaisen jalkapallon valmentaja
Lane Lambert (s. 1964), kanadalainen jääkiekkoilija ja valmentaja
Lane MacDermid (s. 1989), kanadalais-yhdysvaltalainen näyttelijä
Lane Smith (1936–2005), yhdysvaltalainen näyttelijä
Austin Lane Crothers (1860-1912), yhdysvaltalainen demokraattipoliitikko
William Lane Craig (s. 1949), yhdysvaltalainen uskonnonfilosofi ja teologi
Henkilöitä > Sukunimenä

Alfred Lane (1891–1965), yhdysvaltalainen ampuja ja olympiavoittaja
Burton Lane (1912–1997), yhdysvaltalainen säveltäjä ja sanoittaja
Charles Lane (1905–2007), yhdysvaltalainen näyttelijä
David Lane (1938–2007), yhdysvaltalainen valkoisen ylivallan kannattaja ja rikollinen
Diane Lane (s. 1965), yhdysvaltalainen näyttelijä
Francis Lane (1874–1927), yhdysvaltalainen pikajuoksija
Fred Lane (1975–2000), yhdysvaltalainen amerikkalaisen jalkapallon pelaaja
Frederick Lane (1880–1969), australialainen uimari ja olympiavoittaja
Harriet Lane (1830–1903), Yhdysvaltain ensimmäinen nainen 1857–1861, presidentti James Buchananin sisarentytär
Jani Lane, oik. John Kennedy Oswald (1964–2011), yhdysvaltalainen laulaja ja lauluntekijä
Jennifer Lane, yhdysvaltalainen oopperalaulaja
Kenneth Lane (1923–2010), kanadalainen ratameloja
Lauren Lane (s. 1961), yhdysvaltalainen näyttelijä ja professori
Lester Lane (1932–1973), yhdysvaltlalainen koripalloilija ja valmentaja
Mills Lane (1936–2022), yhdysvaltalainen nyrkkeilijä, nyrkkeilytuomari ja televisioesiintyjä
Nathan Lane (s. 1956), yhdysvaltalainen elokuva- ja teatterinäyttelijä
Norman Lane (1919–2014), kanadalainen ratameloja
Robert Lane (1882–1940), kanadalainen jalkapalloilija ja olympiavoittaja
Ronnie Lane (1946–1997), englantilainen laulaja
Rose Wilder Lane (1886–1968), yhdysvaltalainen kirjailija
Sasha Lane (s. 1995), yhdysvaltalainen näyttelijä
Shawn Lane (1963–2003), yhdysvaltalainen muusikko
Sirpa Lane (s. 1980), suomalainen näyttelijä ja malli
Sunny Lane (s. 1980), yhdysvaltalainen alastonmalli ja pornonäyttelijä
Tory Lane (s. 1982), yhdysvaltalainen alastonmalli, pornonäyttelijä ja -ohjaaja
Vanessa Lane (s. 1983), yhdysvaltalainen pornonäyttelijä
Henkilöitä > Kuvitteellisia henkilöitä

Lois Lane, Daily Planet -lehden toimittaja Teräsmies-sarjakuvissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lane”, voi hakea sivunnimihaulla, laajalla sivunnimihaulla tai tekstihaulla.
Alex Chernov

| Alex Chernov |
| --- | --- |

Victorian 28. kuvernööri
 8. huhtikuuta 2011 – 30. kesäkuuta 2015  
Edeltäjä:  David de Kretser
Seuraaja:  Linda Dessau
Henkilötiedot
Syntynyt: 12. toukokuuta 1938 Liettua
Kansalaisuus:  Australia
Puoliso:  Elizabeth Hopkins
Aiheesta muualla
www.governor.vic.gov.au
Alex Chernov (s. 12. toukokuuta 1938 Liettua) on australialainen juristi. Hän oli Victorian kuvernöörinä 8. huhtikuuta 2011 – 30. kesäkuuta 2015.
Abu Hamza

Nimi Abu Hamza voi viitata seuraaviin henkilöihin:
Abu Hamza al-Masri, vangittu radikaali muslimisaarnaaja.
Mahmoud al-Majzoub, Islamilaisen jihadin johtaja.
Abu Hamza al-Muhajir, Irakin al-Qaidan johtaja.
Abu Hamza Rabia, Pakistanissa tapettu al-Qaidan johtaja.
Abu Hamza al-Thumali, Zayn al-Abidinin kumppani.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Abu Hamza”, voi hakea sivunnimihaulla, laajalla sivunnimihaulla tai tekstihaulla.
Lahden seutu – Lahti Region

| Lahden seutu – Lahti Region Oy |
| --- | --- |
Perustettu:  1997
Toimitusjohtaja:  Raija Forsman
Puheenjohtaja:  Peter Gabrielsson
Kotipaikka:  Lahti, Suomi
Toimiala:  markkinointi
Liikevaihto:  1,9 milj. € (2020)
Henkilöstö:  keskimäärin 14 (2020)
Omistaja:  alueen kunnat
Kotisivu:  www.lahtiregion.fi
Infobox OKVirheellinen NIMI-arvo: 
Lahden seutu – Lahti Region Oy (joskus myös Visit Lahti) on alueellinen kehitysyhtiö, joka on vastuussa Lahden seudun matkailullisesta vetovoimasta. Sen tehtäviin kuuluu muun muassa alueelle suuntautuvan matkailun ja siihen liittyvien palveluiden markkinointi.
Yhtiön omistavat alueen kunnat, Lahden lisäksi Hollola, Heinola, Orimattila, Asikkala, Iitti, Kärkölä, Padasjoki ja Sysmä.
Historia

Lahden seudulla toimiva kehitysyhtiö perustettiin vuonna 1997.
Nimi Lahden Alueen Kehittämisyhtiö – LAKES oli käytössä vuosina 2005–2013. Lakesin toimitusjohtajia olivat muun muassa Petri Mäkinen ja Erkki Karppanen.
Suurin osa Lahden Alueen Kehittämisyhtiö Oy:n LAKESin toiminnoista siirtyi tammikuussa 2013 uudelle Lahden Seudun Kehitys Ladec Oy -elinkeinoyhtiölle. Maaliskuussa Lakesin matkailuun liittyviin toimintoihin keskittynyt yhtiö otti uudeksi nimekseen Lahden seutu – Lahti Region Oy.
Vuonna 2021 yhtiön omistajia olivat Lahti (53 %), Hollola (12 %), Heinola (10 %), Orimattila (8 %), Asikkala (4 %), Iitti (4 %), Kärkölä (3 %), Padasjoki (2 %) ja Sysmä (2 %).
Organisaatio

Lahden seutu – Lahti Region Oy kehittää Lahden seudun matkailua erilaisten hankkeiden kautta.
Yhtiöön kuuluu myös
Salpausselkä Geopark -yksikkö
Kansainvälisten suurtapahtumiin keskittynyt Sport Event Management Finland-yksikkö, jonka toimintaa rahoittavat Suomen opetus ja kulttuuriminiseriö, urheiluopistosäätiö ja -yhdistys, Lahden kaupunki ja kolme muuta suomalaista urheilukaupunkia (Helsinki, Turku ja  Tampere).
Palvelut

Lahden seutu – Lahti Region Oy:n tärkein tehtävä on kasvattaa matkailun määrää alueella. Tähän se pyrkii muun muassa:
matkailun markkinoinnilla,
brändityöllä,
myymällä ja välittämällä matkailupalveluita,
hankkimalla seudun kuntiin uusia tapahtumia ja
kehittämällä alueen matkailua
Aiheesta muualla

Lahden seutu – Lahti Region Oy
Aitolahden Riento

Aitolahden Riento on pääasiassa itä-Tampereella toimiva lentopalloseura. Seura on perustettu vuonna 1952. Seuran lyhenne on AitRi.
AitRi:n miesten edustusjoukkue aloitti toimintansa 2012–2013 miesten Lentopalloliiton 3-sarjassa. Kaudeksi 2014–2015 joukkue nousi 2-sarjaan ja jo seuraavan kauden 2015-2016 päätteeksi se onnistui nousemaan ensimmäistä kertaa seuran historiassa 1-sarjaan voitettuaan ratkaisevassa ottelusarjassa Turun Toverit lisäerässä 15–13.
Joukkue pelasi miesten Lentopalloliiton 1-sarjassa kauteen 2018-2019. Tuona aikana miehissä oli lisäksi kakkosjoukkue 2-sarjassa. Miesten ykkösjoukkue toimi myös Akaa-Volleyn liigajoukkueen farmijoukkueena kaudella 2017-2018. Syksystä 2019 eteenpäin miesten edustusjoukkue on pelannut 2-sarjassa.
Naisten lentopallossa AitRin ykkösjoukkue pelaa Lentopalloliiton 2-sarjaa (syksystä 2017 lähtien).
Lisäksi seuralla on lentopallotoimintaa miesten ja naisten harrastesarjoissa sekä pitkään jatkunut jumppa.
Aiheesta muualla

Seuran kotisivu
Lausannen metro

| Métro de Lausanne |
| --- | --- |


Tyyppi:  metro ja pikaraitiotie
Sijainti:  Lausanne, Sveitsi
Avattu:  1991
Pituus:  13,7 km
Asemia:  28
Linjoja:  2
Liikennöitsijä(t):  Transports publics de la région lausannoise (TL)
Matkoja vuodessa:  47,2 miljoonaa (2019)
  
Lausannen metro (ransk. Métro de Lausanne) on metrojärjestelmä Lausannessa, Sveitsissä. Se on Sveitsin ainoa metrojärjestelmä. Järjestelmä koostuu kahdesta linjasta, jonka kokonaispituus on 13,7 kilometriä ja koostuu 28 asemasta. Vuonna 2019 metro kuljetti 47,2 miljoonaa matkustajaa.
Liikennelinjoista vain M2-linjaa voidaan pitää varsinaisena metrona. Se on täysin automatisoitu kumirenkainen metrolinja. Linjaa M1 pidetään kuitenkin pikaraitiotienä, vaikka linjalla sijaitsee maanalaisia asemia lyhyellä osuudella kaupungin keskustassa.
Linjat

Metrojärjestelmä koostuu kahdesta linjasta.
| Linja | Osuus | Osuus | Avattu | Pituus | Asemia |
| --- | --- | --- | --- | --- | --- |
|  | Lausanne-Flon | Renens-Gare | 2. kesäkuuta 1991 | 7,8 km | 15 |
|  | Ouchy–Olympique | Croisettes | 27. lokakuuta 2008 | 5,9 km | 14 |
Galleria

Métro Lausanne–Ouchy -funikulaari, jonka M2-linja korvasi.
M2 rakenteilla entisen Metro-Ouchyn osuudella.
Lausanne Garen metroasema.
Aiheesta muualla

Kotisivut (ranskaksi)
Wikimedia Commonsissa on kuvia tai muita tiedostoja aiheesta .
Aleksinos

Aleksinos (m.kreik. Ἀλεξῖνος, lat. Alexinus; n. 339–265 eaa.) oli antiikin kreikkalainen megaralaiseen koulukuntaan kuulunut filosofi. Hän oli Eubulideen oppilas.
Aleksinos oli kotoisin Eliistä. Väittelevän luonteensa vuoksi häntä kutsuttiin usein ”kiistelijäksi” (Ελεγξῖνος, Elenksinos). Aleksinos siirtyi Eliistä Olympiaan, tarkoituksenaan perustaa koulukunta jota kutsuttaisiin olympialaiseksi koulukunnaksi. Hänen oppilaansa kuitenkin tuskastuivat pian elämän laatuun paikassa ja jättivät hänet. Aleksinoksen opetuksista ei ole säilynyt nykyaikaan juuri mitään. Ciceron maininnasta voidaan päätellä hänen käsitelleen sofistisia ongelmia muiden koulukunnan jäsenten tavoin. Athenaios mainitsee paiaanin, jonka Aleksinos kirjoitti makedonialaisen Krateroksen kunniaksi, ja joka laulettiin Delfoissa. Aleksinos kirjoitti myös Zenon Kitionilaista ja historioitsija Eforosta vastaan. Diogenes Laertioksen mukaan hän kuoli ruo'on pistoon uidessaan Alfeios-joessa.
Aleksinos väitteli vuonna 267/266 eaa. retoriikasta Hermarkhoksen kanssa. Filodemos lainaa teoksessaan Retoriikasta Hermarkhoksen vasta-argumenttia, jossa tämä puolestaan lainaa Aleksinosta. Aleksinos kritisoi retoriikasta kiinnostuneita sofisteja siitä, että he tuhlaavat aikaansa hyödyttömien aiheiden, kuten lausumisen ja muistamisen tutkimiseen sekä runoilijoiden tulkitsemiseen.
Käännös suomeksi
Aegir (täsmennyssivu)

Aegir voi viitata seuraaviin asioihin:
S/S Aegir, höyrylaiva
Aegir, Saturnuksen kuu
Ægir, merten jumala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aegir”, voi hakea sivunnimihaulla, laajalla sivunnimihaulla tai tekstihaulla.
Aegaeon

| Aegaeon |
| --- | --- |

Löytäminen
Löytäjät:  Cassini-Huygens
Löytöaika:  2008
Kiertoradan ominaisuudet
Planeetta:  Saturnus
Keskietäisyys:  167 500 km
Eksentrisyys:  0,0002
Kiertoaika:  0,80812 d
Fyysiset ominaisuudet
Päiväntasaajan halkaisija:  ~0,5 km
Massa:  1,0 × 1011 kg
Keskitiheys:  0,5 g/cm3
Akselin kaltevuus:  0,001°
Kaasukehän ominaisuudet
Kaasunpaine:  -
Aegaeon eli Saturn LIII (väliaikainen nimitys S/2008 S 1) on Saturnuksen kuu. Sen löysi Cassini-Huygensin tutkimusryhmä vuonna 2008. Löytö julkistettiin 3. maaliskuuta 2009. Aegaeon kiertää Saturnusta keskimäärin 167 500 kilometrin päässä, ja on resonanssissa 7:6 Mimaksen kanssa. Tällä on vähäinen vaikutus Aegaeonin radan isoakselin puolikkaaseen.
Aeginetia indica

| Aeginetia indica |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Näivekasvit Orobanchaceae
Suku::  Aeginetia
Laji::  indica
Kaksiosainen nimi
 Aeginetia indica  L. 
Katso myös
   Aeginetia indica Wikispeciesissä   Aeginetia indica Commonsissa 
Infobox OKNimi-testi OKIUCN-testi OK: 
Aeginetia indica on näivekasvien (Orobanchaceae) heimoon kuuluva kasvilaji. Se on monivuotinen, ruohovartinen loiskasvi, joka kasvaa eri heinien juuriloisena. Laji on täysin lehtivihreätön sekä lehdetön. Sen varret kasvavat 10–40 cm korkeiksi.
Aeginetia indica kasvaa alankojen sekä matalien vuorten heinämailla itäisessä Aasiassa. Lajia tavataan Intiassa, Myanmarissa, Thaimaassa, Kambodžassa, Laosissa, Vietnamissa, Malesiassa, Indonesiassa, Kiinassa, Japanissa sekä Filippiineillä. Laji kasvaa loisena muun muassa sokeriviljelmillä.
Aeginetia indica -lajin kukista uutetaan violettia mehua, jota käytetään ruoan värjäykseen. Koko kasvi voidaan myös keittää ja syödä antisorbuttina muskottipähkinän ja sokerin kera. Kasvin juuria ja kukkia on myös käytetty lääkkeenä.
Aitolahden vanha kirkko

| Aitolahden vanha kirkko |
| --- | --- |

Sijainti:  Aitoniementie 268, Aitoniemi, Tampere
Koordinaatit:  61°32′45″N, 023°53′29″E
Seurakunta:  Tampereen Messukylän seurakunta
Rakentamisvuosi:  1928
Suunnittelija:  Birger Federley
Materiaali:  kivi, tiili
Istumapaikkoja:  230
Tyylisuunta:  1910–1920-lukujen historismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Aitolahden kirkko on harmaakivestä 1920-luvun lopussa muurattu kirkko Tampereen Aitoniemessä entisen Aitolahden kunnan alueella Tampereen Messukylän seurakunnan alueella. Sen suunnitteli Birger Federley. Tontin kirkkoa varten lahjoitti Laalahden tilan omistaja, professori Rurik Pihkala. Hautausmaan tontin lahjoittivat Kustaa ja Ida Ruokonen. Kirkko on suorakaiteen muotoinen torniton pitkäkirkko, jonka toisella sivustalla on pieni eteinen. Kirkko jäljittelee vanhoja keskiaikaisia kivikirkkoja muun muassa seinämateriaalin valinnassa. Kirkko on rakennettu talkoilla.
Kirkon kellotorni.
Samoin päätykolmioiden tiiliset yläosat ovat tyypillisiä nimenomaan vanhoille kivikirkoille. Runkohuonetta ja eteistä kattaa jyrkkä satulakatto. Keskiaikaisesta tilankäytöstä poiketen Aitolahden kirkon sakasti ei ole kirkon sivulla, vaan muusta kirkkosalista erotettuna runkohuoneen päädyssä.
Kirkossa on istumapaikat 230 hengelle. Alttaritauluna on saksalaisen Fritz Hilbertin tekemä lasimaalaus. Kirkossa on Kangasalan urkurakentamon vuonna 1928 rakentamat 9+1-äänikertaiset urut, jotka on nykyaikaistettu vuonna 1966.
Aitolahden vanha kirkko, sankarihaudat
 Isänmaan puolesta 1939–1944.
Entisen Aitolahden seurakunnan kirkko on valittu Tampereen kulttuuriympäristökohteisiin. Valinnan perusteena oli, että sen arkkitehtoninen ratkaisu, keskiaikaisen kivikirkon tyyli, on historiallinen kuriositeetti.
Aiheesta muualla

Panoraamakuvia Aitolahden vanhalta kirkolta - Virtuaalinen Tampereen kaupunkiopas: VirtualTampere.com
Kuvia tai muita tiedostoja aiheesta Aitolahden vanha kirkko Wikimedia Commonsissa
Tampereen kirkot
Aitolahden kirkko · Aitolahden vanha kirkko · Aleksanterin kirkko · Finlaysonin kirkko · Hervannan kirkko · Härmälän kirkko · Kalevan kirkko · Lielahden kirkko · Messukylän kirkko · Messukylän vanha kirkko · Pispalan kirkko · Teiskon kirkko · Tesoman kirkko · Tuomiokirkko · Vanha kirkko · Viinikan kirkko · Ortodoksinen kirkko
Aegir (kuu)

| Aegir (kuu)> Löytäminen |
| --- | --- |
Löytäjät:  David C. Jewitt, Scott S. Sheppard, Jan Kleyna ja Brian G. Marsden
Löytöaika:  12. joulukuuta 2004
Kiertoradan ominaisuudet
Planeetta:  Saturnus
Keskietäisyys:  20 735 000 km
Eksentrisyys:  0,252
Kiertoaika:  1116,5 d
Fyysiset ominaisuudet
Päiväntasaajan halkaisija:  ~6 km
Keskitiheys:  2,6 g/cm3
Akselin kaltevuus:  166,7°
Kaasukehän ominaisuudet
Kaasunpaine:  -
Aegir eli Saturn XXXVI (väliaikainen nimitys S/2004 S 10) on Saturnuksen kuu. Sen löysivät David C. Jewitt, Scott S. Sheppard, Jan Kleyna ja Brian G. Marsden 12. joulukuuta 2004. Löytö julkistettiin 11. maaliskuuta 2005. Kuu nimettiin Ægir, Skandinaavisen mytologian jättiläisen mukaan. Aegir on yksi Saturnuksen kaukaisimmista kuista kiertäen sitä 20 735 000 kilometrin päässä.
Acácio Rodrigues Alves

Acácio Rodrigues Alves (9. huhtikuuta 1925 – 24. elokuuta 2010) oli brasilialainen roomalaiskatolinen piispa. Hänet vihittiin papiksi 12. maaliskuuta 1949 ja nimitettiin Palmaresin hiippakunnan piispaksi 11. heinäkuuta 1962. Piispaksi vihkiminen seurasi 16. syyskuuta. Pääkonsekraattorina toimi José Adelino Dantas, jota avustivat João José da Mota e Albuquerque ja Serafim Fernandes de Araújo.
Rodrigues Alves osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 12. heinäkuuta 2000.
Lancaster Gaten metroasema

Lancaster Gate on Lontoon metron Central Linen asema. Asema sijaitsee Westminsterin alueella Bayswater Road -kadun varressa Kensington Gardensin pohjoispuolella. Asema on Lontoon matkakortin maksualueella 1.
Lancaster Gaten asemalta on noin 300 metrin matka Paddingtonin rautatieasemalle, mikä tarjoaa vaihtoyhteyden Lontoosta länteen kulkevien kaukojunien ja Central Linen välille. Vaihtoyhteyttä ei kuitenkaan ole merkitty metrokarttoihin.
Historia

Lancaster Gaten asema avattiin 30. heinäkuuta 1900 osana Central London Railwayta. Alkuperäisen asemarakennuksen suunnitteli arkkitehti Harry Bell Measures. Asema purettiin ja avattiin uudelleen vuonna 1968 osana paikalle rakennettua T P Bennett & Sonin suunnittelemaa nykyisin hotellikäytössä olevaa toimistorakennusta.
Vuonna 2006 asema oli suljettuna heinäkuusta marraskuuhun asti aseman hissien uudistustöiden vuoksi.
Metrojuna saapuu asemalle
Aiheesta muualla

Kuvia tai muita tiedostoja aiheesta Lancaster Gaten metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Queenswayn metroasema ▷ Ealing Broadway (en) / West Ruislipin asema (en) |  |  Central Line |  | Marble Archin metroasema ▷ Eppingin metroasema / Hainaultin metroasema / Woodfordin metroasema |
muokkaa wikidataa
Lauri Sipari

Lauri Johannes Sipari (s. 5. joulukuuta 1945 Taivalkoski) on suomalainen näytelmäkirjailija, dramaturgi ja kääntäjä. Hän toimi Teatterikorkeakoulun rehtorina 1997–2005.
Sipari kirjoitti 1970-luvulla useita Suomen historiasta aiheensa saaneita näytelmiä (Sven Tuuva, Suomen kuningas, Salakauppoja, Kesä Aunuksessa, -06, Wiipurin nopeat, Vapauden kaikuja, Siviilikesä) joita esitettiin Suomenlinnan kesäteatterissa. Sipari on myös suomentanut William Shakespearen näytelmät Julius Caesar, Coriolanus, Kesäyön uni, Timon ateenalainen ja Romeo ja Julia sekä August Strindbergin Uninäytelmän.
Teoksia

Tuhannen ja yhden työn tarinat: Raportti TV-ohjelman teosta. Weilin & Göös, 1971.
Hyvä omatunto: näytelmät Suomenlinnassa 1970–1977. Like - Teatterikorkeakoulu, 2005.
Timon ateenalainen Suomennos William Shakespearen näytelmästä. WSOY 2011.
Palkinnot

Valtion näytelmäkirjailijapalkinto yhdessä Tytti Oittisen ja Timo Virkin kanssa 1970.